জামায়াতে  ইসলামীর শীর্ষ নেতৃবৃন্দসহ বিরোধী দলের নেতাকর্মীদের মুক্তির দাবিতে গত বৃহস্পতিবার সারা দেশে শান্তিপূর্ণভাবে বিক্ষোভ সমাবেশের কর্মসূচি পালিত হয়েছে। এই কর্মসূচি পালনকালে ঢাকা মহানগরী ও ফরিদপুরসহ দেশের বিভিন্ন স্থানে পুলিশের বাধাদান, গ্রেফতার এবং ঢাকা মহানগরী জামায়াতের সেক্রেটারি এ এইচ এম হামিদুর রহমান আযাদ এমপির সাথে পুলিশের অশোভন আচরণের তীব্র নিন্দা ও প্রতিবাদ জানিয়ে জামায়াতে ইসলামীর ভারপ্রাপ্ত সেক্রেটারি জেনারেল এটিএম আজহারুল ইসলাম গতকাল শুক্রবার বিবৃতি দিয়েছেন।